CELEX: 62019TN0052
Language: sk
Date: 2019-01-28 00:00:00
Title: Vec T-52/19: Žaloba podaná 28. januára 2019 – AH/Eurofound

25.3.2019   
            
            
               SK
            
            
               Úradný vestník Európskej únie
            
            
               C 112/43
            
         
      Žaloba podaná 28. januára 2019 – AH/Eurofound
      (Vec T-52/19)
      (2019/C 112/52)
      Jazyk konania: francúzština
      
         Účastníci konania
      
      
         Žalobca: AH (v zastúpení: N. de Montigny, advokát)
      
         Žalovaná: Európska nadácia pre zlepšovanie životných a pracovných podmienok
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie z 22. marca 2018 Európskej nadácie pre zlepšovanie životných a pracovných podmienok, ktoré bolo sťažovateľovi oznámené jeho zástupcom prostredníctvom listu právneho zástupcu tejto agentúry, advokátskou kanceláriou Beauchamps, v rozsahu, v akom zamieta jeho sťažnosť z dôvodu porušenia pravidiel ochrany súkromných a osobných údajov, jeho návrh na začatie vyšetrovania v tejto súvislosti, ako aj návrh na náhradu škody, ktoré podal sťažovateľ 2. februára 2018 prostredníctvom svojho zástupcu,
               
            
                  —
               
               
                  uložil žalovanej zaplatiť sumu 30 000 eur ako náhradu majetkovej ujmy, ktorú utrpel v dôsledku „data breach“ a v dôsledku zamietnutia jeho návrhu podaného 2. februára 2018,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza sedem žalobných dôvodov.
      
                  1.
               
               
                  Prvý žalobný dôvod je založený na nezákonnosti napadnutého rozhodnutia, keďže toto rozhodnutia neprijal príslušný menovací orgán, ale externá advokátska kancelária bez príslušného mandátu alebo právomoci.
               
            
                  2.
               
               
                  Druhý žalobný dôvod je založený na porušení zásady riadnej správy vecí verejných, povinnosti pomoci a článkov 22 a 24 Služobného poriadku úradníkov Európskej únie (ďalej len „Služobný poriadok“), z dôvodu, že žalovaná zamietla jeho návrh bez začatia administratívneho vyšetrovania.
               
            
                  3.
               
               
                  Tretí žalobný dôvod je založený na porušení povinnosti odôvodnenia, práva na obranu, konkrétne práva byť vypočutý, a povinnosti starostlivosti.
               
            
                  4.
               
               
                  Štvrtý žalobný dôvod je založený na porušení článku 26 Služobného poriadku a ustanovení uplatniteľných v oblasti práva ochrany osobných údajov.
               
            
                  5.
               
               
                  Piaty žalobný dôvod je založený na konflikte záujmov a na porušení povinnosti objektivity, nestrannosti a nezávislosti administratívy.
               
            
                  6.
               
               
                  Šiesty žalobný dôvod je založený na zneužití právomoci.
               
            
                  7.
               
               
                  Siedmy žalobný dôvod je založený porušení článku 17 Služobného poriadku a dôvernosti súvisiacej s odborárskymi činnosťami, ktorých sa má právo zúčastniť každý zamestnanec.